Source: http://www.leopoldov.sk/ako-vybavit.phtml?id3=100661
Timestamp: 2017-05-24 04:16:46+00:00
Document Index: 1649114

Matched Legal Cases: ['§ 57', '§ 5', '§ 57', '§ 6', '§55', '§ 5']

Občan > Ako vybaviť
Žiadosť o poskytnutie sociálnych služieb (opatrovateľskej služby alebo umiestnenie v zariadení pre seniorov) Čo potrebujeme predložiť:	Žiadosť o posúdenie odkázanosti na SS	Správu od ošetrujúceho lekára o zdravotnom stave v Lekárskom náleze na posúdenie odkázanosti na SS (ošetrujúci lekár je obvodný, prípadne momentálne ošetrujúci)	Vyplnený sociálny posudok so sociálnou pracovníčkou Spoločného obecného úradu v Hlohovci(ďalej len SOcÚ)	Potvrdenie o výške dôchodku	Vyhlásenie o majetku a úsporách Postupnosť krokov:Žiadateľ predloží mestu žiadosť o posúdenie odkázanosti na sociálnu službu spolu s potvrdeným lekárskym nálezom a výmerom o dôchodku za príslušné obdobie. Kompletnú žiadosť s lekárskym nálezom posudzuje posudzujúci zdravotnícky pracovník MUDr. Petík, ktorý vypracuje zdravotný posudok. SOcÚ na základe zdravotného posudku a sociálneho posudku vydá rozhodnutie o odkázanosti na sociálnu službu.Opatrovateľská služba:Mesto poskytne opatrovateľskú službu svojimi opatrovateľkami po vydaní rozhodnutia o odkázanosti na sociálnu službu. Žiadateľovi bude vyrubená povinnosť platiť úhradu za poskytnutú opatrovateľskú službu v zmysle jeho potrieb podľa schváleného VZN č. 70/2009 o sociálnych službách poskytovaných Mestom Leopoldov. Zariadenie pre seniorov:Žiadateľ si vyberie zariadenie podľa svojich predstáv a potrieb, predloží rozhodnutie o odkázanosti na sociálnu službu. Zariadenie ho zaradí do svojho poradovníka a podá informáciu, v akom možnom termíne ho umiestni. Zároveň ho informuje o povinnosti platiť úradu za poskytovanie služieb vo svojom zariadení. Zverejnené 22.9.2015
Oddelenie evidencie obyvateľstva a matriky
Spracovanie zmien v osobných údajoch občanov Evidencia obyvateľov vykonáva zmeny v spracúvaných údajoch obyvateľov o zmene trvalého pobytu, osobného stavu – rozvod, sobáš, úmrtie, zmena mena, priezviska, zavedenie titulu do dokladov na základe skočenia štúdia a podobne.Potrebné doklady:	Zmena trvalého pobytu – list vlastníctva alebo súhlas vlastníka nehnuteľnosti, nájomná zmluva s overeným podpisom ak je to súkromná osoba.	Sobášny list, právoplatné súdne rozhodnutie o rozvode manželstva, úmrtie manžela(manželky).	Zmena alebo oprava rodného čísla.	Rôzne opravy – zavedenie titulu do operačného systému – diplom.Vybavenie na počkanie. Bez poplatku. Prihlásenie na trvalý pobytTrvalým pobytom je pobyt v mieste stáleho bydliska občana, to je spravidla v mieste, kde má rodinu, rodičov, byt alebo zamestnanie. Za členov rodiny, prípadne za iných občanov žijúcich v spoločnej domácnosti, môže hlásiť trvalý pobyt jeden z členov tejto rodiny, alebo osoba žijúca s nimi v spoločnej domácnosti, pritom je však povinný za týchto občanov predložiť požadované doklady. Za občanov mladších ako 15 rokov a za občanov zbavených spôsobilosti na právne úkony je povinný hlásiť trvalý pobyt ich zákonný zástupca, prípadne opatrovník. Za ostatných občanov, ktorí pre svoj zdravotný stav nie sú schopní hlásiť trvalý pobyt bez mimoriadnych ťažkostí, môže túto povinnosť splniť nimi písomne splnomocnený zástupca.Potrebné doklady:	Vlastník bytu (domu): platný občiansky preukaz, list vlastníctva ( pre právne účely ) alebo rozhodnutie o povolenie vkladu ( originál )	Manžel/manželka, nezaopatrené dieťa: platný občiansky preukaz, oznámenie o uzavretí manželstva, u dieťaťa rodný list, v prípade, že je dieťa zverené do výchovy jedného z rodičov, preukáže sa rozhodnutím súdu o zverení do výchovy	Nájomca bytu (domu): platný občiansky preukaz, nájomná zmluva uzatvorená na dobu neurčitú s SBD alebo vlastníkmi (s overenými podpismi)	Obyvateľ bez užívacieho, alebo vlastníckeho vzťahu k nehnuteľnosti: platný občiansky preukaz, vlastníci s listom vlastníctva( pre právne účely ) alebo rozhodnutie o povolení vkladu ( originál )Prihlásenie je možné aj za neprítomnosti vlastníkov, prihlasovaná osoba predloží ich úradne overené súhlasy. Ohlasovňa môže požiadať o predloženie dokladu o rodnom čísle, rodného alebo sobášneho listu, potvrdenie o štátnom občianstve.Vybavenie na počkanie. Bez poplatku.Poplatok za vydanie potvrdenia o trvalom pobyte na vlastnú žiadosť: 5,00 €. Potvrdenie o trvalom/prechodnom pobyte Potvrdenie vystaví mestský úrad občanovi na požiadanie.Potrebné doklady:	platný občiansky preukaz (v opačnom prípade potvrdenie o OP vydané políciou)Vybavenie na počkanie.Poplatok: 5 € Odhlásenie pobytu Občan, ktorý odchádza trvalo žiť do zahraničia, je povinný pred vycestovaním ohlásiť skončenie trvalého pobytu na území Slovenskej republiky ohlasovni na mestskom úrade doterajšieho miesta trvalého pobytu. Ukončenie trvalého pobytu pri sťahovaní v rámci Slovenskej republiky občan hlási ohlasovni nového miesta trvalého pobytu pri prihlasovaní.Potrebné doklady:	 platný občiansky preukaz (v opačnom prípade potvrdenie o OP vydané políciou)Vybavenie na počkanie. Bez poplatku. Organizácia občianskych obradov Občiansky obrad je:	uvítanie detí do života	sobáše	jubilejné sobáše	pohreby	iné, podľa okolností a požiadaviek občanov, či rozhodnutia vedenia mestaObčan svoje požiadavky na organizovanie občianskeho obradu môže nahlásiť ústne na Matričnom úrade Leopoldov.Potrebné doklady:Špecifikácia požiadaviek na občiansky obrad.Vybavenie na počkanie.Poplatok: podľa sadzobníka správnych poplatkov. Žiadosť o zápis matričných udalostí(narodenie, sobáš, úmrtie) do osobitnej matriky Do osobitnej matriky v Bratislave sa zapisujú všetky matričné udalosti, ktoré nastali slovenským občanom v cudzine ako: narodenie dieťaťa v cudzine, uzatvorenie manželstva v cudzine, úmrtie občana v cudzine. Tieto udalosti nahlási občan na príslušnú matriku podľa miesta trvalého pobytu, ktorá zabezpečí zápis do osobitnej matriky a vystavenie matričných dokladov na použitie v SR.Upozornenie:Pracovisko Osobitnej matriky nepreberá žiadne žiadosti na zápis od občanov. Žiadosť na zápis do osobitnej matriky sa podáva na matričnom úrade, v obvode ktorého má žiadateľ trvalý pobyt. Žiadateľ je povinný k žiadosti na zápis do osobitnej matriky predložiť doklady, ktoré majú na území SR dôkaznú moc verejných listín. Listiny vydané úradmi v cudzine, ktoré v mieste vydania sú verejnými listinami, majú na území SR dôkaznú moc verejných listín, iba ak sú opatrené predpísanými overeniami.Zápis do osobitnej matriky môže byť vykonaný iba na základe platnej verejnej listiny. Rodný list, alebo sobášny list vydaný v cudzine, je na území SR platný iba vtedy, ak je opatrený vyšším osvedčením orgánu v štáte vydania a legalizovaný zastupiteľským úradom SR v štáte (alebo pre štát) v ktorom bol vydaný, prípadne APOSTILLOU podľa Dohovoru o zrušení požiadavky vyššieho overenia, ak medzinárodná zmluva neustanovuje inak.Potrebné doklady:rodný listsobášny listúmrtný listobčiansky preukaz žiadateľarodný list žiadateľadoklad o štátnom občianstve (pri narodení dieťaťa v cudzine)Vybavenie do 3 mesiacov.Bez poplatku. Určenie otcovstva pred alebo po narodení dieťaťa Ak rodičia dieťaťa nie sú zosobášení, môžu uznať otcovstvo súhlasným vyhlásením pred jeho narodením.Potrebné doklady:Slobodní rodičia - platné občianske preukazy oboch rodičovRozvedení rodičia (alebo len jeden) – rozvedený rodič predkladá právoplatný rozsudok o rozvode manželstva. Ak je matka dieťaťa rozvedená, od právoplatnosti rozvodu predchádzajúceho manželstva musí uplynúť viac ako 300 dní. Bližšie informácie na matričnom úrade.Ak je matka dieťaťa vdovou, predloží úmrtný list zosnulého manžela.Vybavenie na počkanie. Bez poplatku. Zápis úmrtia Občana je potrebné nahlásiť na matričnom úrade, kde udalosť nastala.Matrika zapíše úmrtie do knihy úmrtí a vystaví:úmrtný listžiadosť o príspevok na pohrebpotvrdenie o vybavovaní pohrebuPotrebné doklady:list o prehliadke mŕtveho - vystaví lekár, odovzdať na matričnom úrade v 4 originálochobčiansky preukaz zomreléhorodný list zomreléhosobášny list zomreléhoúmrtný list manžela/manželky, ak je zomrelý už vdova/vdovecVybavenie na počkanie.Poplatok.: 5,-- eur za potvrdenie o vybavovaní pohrebu Potvrdenie o prijatí predošlého priezviska po rozvode manželstva Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu, podľa miesta uzavretia manželstva, oznámiť, že opäť prijíma svoje predošlé priezvisko.Potrebné doklady:oznámenie o prijatí predošlého priezviska po rozvode manželstva (tlačivo)právoplatný rozsudok o rozvode manželstva (fotokópia)sobášny listobčiansky preukazVybavenie do 1 mesiaca. Bez poplatku. Spracovanie zmien v osobných údajoch občanov Matrika vykonáva dodatočné záznamy do matrík o zmene, alebo doplnení údajov v zápisoch na základe verejných listín vydaných súdmi a inými úradmi.Potrebné doklady:hlásenie na dodatočný zápis alebo zmenu v matrike podľa okolnostíprávoplatné súdne rozhodnutiezmena alebo oprava rodného číslarôzne opravyVybavenie do 1 mesiaca Vzstavenie ďaľšieho výpisu rodného, sobášneho, úmrtného listu Občan môže požiadať o vystavenie ďalšieho výpisu matričných dokladov:rodného listu,sobášneho listu,úmrtného listu,ktoré sa týkajú jeho, alebo člena jeho rodiny na príslušnej matrike, ktorá vystavila prvopis dokladu.Potrebné doklady: platný občiansky preukazVybavenie na počkanie.Poplatok: 5,00 € v hotovosti do pokladne MsÚ. Uzavretie manželstva Žiadosť o uzavretie manželstva sa podáva podľa trvalého pobytu jedného z manželov na tlačive, ktoré je k dispozícii na každom matričnom úrade. Údaje sa vpisujú zrozumiteľne a čitateľne do predtlače. Pri podávaní žiadosti musia byť prítomní obaja snúbenci. Všetky doklady sú snúbenci povinní predložiť matričnému úradu najmenej 14 dní pred uzavretím manželstva.Sobášne dni na kalendárny rok 2015 sú piatok a sobota v mesiaci.K žiadosti treba pripojiť tieto doklady:	Slobodní snúbenci – originály rodných listov a platné občianske preukazy.	Ovdovelí snúbenci – všetky doklady uvedené pod bodom A + úmrtný list zosnulého manžela (manželky)	snúbenci - všetky doklady uvedené pod bodom A + právoplatné rozhodnutie o rozvode manželstva.	Ak je jeden z nich snúbenec (od 16 do 18 rokov) – okrem dokladov podľa písm. A ešte maloletý snúbenec predkladá právoplatné rozhodnutie súdu o povolení uzavrieť manželstvo.Dohoda o priezvisku:Snúbenci sa môžu dohodnúť, či priezvisko jedného z nich bude ich spoločným priezvisko, alebo či si ponechajú doterajšie priezvisko, alebo priezvisko jedného z nich bude ich spoločným priezvisko a druhý si ponechá aj svoje doterajšie priezvisko. Ak si ponechajú každý svoje doterajšie priezvisko, vyhlásia, ktoré z ich priezvisk bude priezviskom spoločných detí. Ak si jeden z nich ponechá popri spoločnom priezvisku aj svoje doterajšie priezvisko, priezviskom spoločných detí bude ich spoločné priezvisko.Ak nevesta má už dieťa, ktorého otec nie je známy, môže sa so snúbencom dohodnúť, že ich spoločné priezvisko bude aj priezviskom tohto dieťaťa. Otcom dieťaťa týmto daním priezviska sa manžel matky nestáva.Ak rodičia uzavrú manželstvo po narodení svojho maloletého dieťaťa, bude mať dieťa priezvisko určené pre ich ostatné deti.Ak ženích alebo nevesta majú deti, ktorých otec alebo matka sú známi, priezvisko dieťaťa (detí) sa uzavretím manželstva nemení. Zmena priezviska týchto detí sa môže vykonať len podľa osobitných predpisov.ak je jeden zo snúbencov všetky doklady uvedené pod písm. A (prípadne B,C,D) + doklad o spôsobilosti na uzavretie manželstva s príslušnými overeniami + matričné doklady preložené súdnym tlmočníkom. V prípade, že s krajinou, ktorého snúbenec je štátny príslušníkom, a nie je s touto krajinou uzavretá dohoda o právnej pomoci a o výmene matrík, všetky doklady musia byť s appostillou. V takomto prípade je najvhodnejšie, osobne si dohodnúť stretnutie na konkrétnom matričnom úrade.poplatky:medzi občanmi SR, ak jeden zo snúbencov má trvalý pobyt v Leopoldove - bez poplatkumedzi štátnym občanom SR /s trvalým pobytom v Leopoldove/ a cudzincom - 66,00 €medzi cudzincami - 165,50 €ak ani jeden zo snúbencov nemá na území SR trvalý pobyt - 199,00 €pred iným než príslušným matričným úradom medzi občanmi SR - 16,50 €povolenie uzavrieť manželstvo pred iným než príslušným matričným úradom medzi občanmi SR - 16,50 €povolenie uzavrieť manželstvo mimo určenej doby - 16,50 €povolenie uzavrieť manželstvo pred iným než príslušným matričným úradom medzi občanom SR a cudzincom - 33,00 €povolenie uzavrieť manželstvo mimo určenej miestnosti - 66 €Vybavenie na počkanie. Zverejnené 22.9.2015
Osvedčovanie podpisov a fotokópií Osvedčovanie podpisov a listín sa vykonáva v úradných priestoroch, počas úradných hodín.V prípade, že sa občan nemôže zo zdravotných dôvodov dostaviť do úradnej miestnosti Mestského úradu, môže prísť pracovníčka do jeho domácnosti overiť mu podpis. Pred uskutočnením takéhoto úkonu je treba dohodnúť si stretnutie osobne alebo telefonicky.Potrebné doklady : platný občiansky preukazPoplatky:­podpis v úradnej miestnosti 1,50 €­podpis mimo úradnej miestnosti 3,­­ €­fotokópia 1,50 € za (každú začatú) stranu.Platí sa do pokladne MsÚ Leopoldov v hotovosti alebo prostredníctvom POS terminálu platobnou kartou.Neoverujú sa: fotokópie občianskych preukazov, technické preukazy, výpisy z listov vlastníctva, geometrické plány, mapy, osvedčenia a doklady s tzv. suchou pečaťou. Zverejnené 22.9.2015
Ohlásenie drobnej stavby Pri drobných stavbách, ktoré plnia doplnkovú funkciu k hlavnej stavbe a ktoré nemôžu podstatne ovplyvniť životné prostredie postačí ohlásenie stavebnému úradu.Drobné stavby :	prízemné stavby, ak ich zastavaná plocha nepresahuje 25 m2 a výška 5 m a nie sú navzájom prevádzkovo spojené s doterajšou stavbou ( napr. kôlne, práčovne, letné kuchyne, prístrešky, zariadenia na nádoby na odpadky, stavby na chov drobného zvieratstva, čakárne, stavby športových zariadení a pod.),	podzemné stavby, ak ich zastavaná plocha nepresahuje 25 m2 a hĺbka 3 m (napr. žumpa, pivnice),	stavby organizácii na lesnej pôde slúžiace na zabezpečenie lesnej výroby a poľovníctva, pokiaľ ich zastavaná plocha nepresahuje 30 m2 a výška 5m ( napr. slady krmiva, náradia alebo hnojiva),	prípojky stavieb a pozemkov na verejné rozvodné siete a kanalizáciu všetkých stavieb a pozemkov a pripojenie drobných stavieb a pozemkov na rozvodné siete a kanalizáciu hlavnej stavby,	nástupné ostrovčeky hromadnej verejnej dopravy, prechody cez chodníky a na susedné pozemky, priepusty a pod.Ohlásenie stavebnému úradu postačí aj pri špecifikovaných stavbách elektronických komunikačných sietí a pri ich výmene alebo dopĺňaní, keď nedôjde k zmene stavby. Stavebník je povinný uskutočnenie drobnej stavby vopred písomne ohlásiť stavebnému úradu a začať uskutočňovať drobnú stavbu môže len na základe písomného oznámenie stavebného úradu, že proti jej uskutočneniu nemá námietky, v lehote do dvoch rokov od jeho doručenia, pokiaľ stavebný úrad neurčí inak.Stavebný úrad môže určiť, že ohlásenú drobnú stavbu možno uskutočniť len na základe stavebného povolenia.Doba vybavenia je do 30 dní od podania ohlásenia, príp. jeho doplnenia.Súvisiace predpisy: § 57 zákona č. 50/1976 Zb. (stavebný zákon) v znení noviel, § 5 vyhlášky č. 453/2000 Z. z.Poplatok: 10 € pre fyzické osoby (zaplatiť v pokladni Mesta Leopoldov alebo na účet mesta)30 € pre právnicke osoby (zaplatiť v pokladni Mesta Leopoldov alebo na účet mesta)Správny poplatok za ohlásenie stavby elektronickej komunikačnej siete, jej prízemnej stavby a výmeny a doplnenia telekomunikačného zariadenia 80 eur (zaplatiť v pokladni Mesta Leopoldov alebo na účet mesta). Ohlásenie stavebných úprav Pri stavebných úpravách, ktorými sa podstatne nemení vzhľad stavby, nezasahuje sa do nosných konštrukcií stavby, nemení sa spôsob užívania stavby a neohrozujú sa záujmy spoločnosti postačí ohlásenie stavebnému úradu. Stavebník je povinný uskutočnenie stavebných úprav/udržiavacích prác vopred písomne ohlásiť stavebnému úradu a začať uskutočňovať stavebné úpravy/udržiavacie práce môže len na základe písomného oznámenie stavebného úradu, že proti ich uskutočneniu nemá námietky, v lehote do dvoch rokov od jeho doručenia, pokiaľ stavebný úrad neurčí inak. Stavebný úrad môže určiť, že ohlásené stavebné úpravy možno uskutočniť len na základe stavebného povolenia. Doba vybavenia je do 30 dní od podania ohlásenia, príp. jeho doplnenia.Súvisiace predpisy: § 57 zákona č. 50/1976 Zb. (stavebný zákon) v znení noviel, § 6 vyhlášky č. 453/2000 Z.z.Poplatok:10 € pre fyzické osoby (zaplatiť v pokladni Mesta Leopoldov alebo na účet mesta)30 € pre právnicke osoby (zaplatiť v pokladni Mesta Leopoldov alebo na účet mesta) Zvláštne užívanie miestnej komunikácie Žiadateľ podá vyplnenú žiadosť podľa predtlače. Spolu so žiadosťou predloží i podpísaný písomný záväzok (tlačivo), v zmysle ktorého sa zaviaže, že po dobu 24 mesiacov od ukončenia rozkopávky bude priebežne zabezpečovať odstraňovanie závad, ktoré prípadne vzniknú v dôsledku nedokonalého uvedenia prekopaných častí do pôvodného stavu.K žiadosti je ďalej potrebné doložiť:	stavebné povolenie resp. ohlásenie drobnej stavby	vyjadrenie správcov inžinierskych sieti (SPP - distribúcia, a.s., TAVOS, a.s., Západoslovenská energetika, a.s., Slovak Telekom, a.s.)	vyjadrenie PZ SR ODI Trnava k zmene dopr. značenia (ak sa rozkopáva MK)	písomný záväzokPoplatok: Za vydanie rozhodnutia zaplatí žiadateľ poplatok podľa pol. 82c) zákona č. 145/1995 Z. z. o správnych poplatkoch v znení neskorších predpisov.Všetky ostatné podmienky budú upresnené v príslušnom rozhodnutí. Ohlásenie reklamnej stavby Reklamná stavba je stavebná konštrukcia postavená stavebnými prácami zo stavebných výrobkov, ktorá je pevne spojená so zemou (pevný základ, ukotvenie pilotmi, lanami s kotvou v zemi alebo na inej stavbe, pripojením na siete a zariadenia technického vybavenia územia, upevnená strojnými súčiastkami alebo zvarom o pevný základ na zemi alebo ktorej osadenie vyžaduje úpravu podkladu) a ktorej funkciou je šírenie reklamných, propagačných, navigačných a iných informácií viditeľných z verejných priestorov. Reklamné stavby sa na účely tohto zákona členia podľa veľkosti informačnej plochy na:a) reklamné stavby, na ktorých najväčšia informačná plocha je menšia ako 3 m2,b) reklamné stavby, na ktorých najväčšia informačná plocha má veľkosť od 3 m2 do 20 m2 ac) reklamné stavby, na ktorých najväčšia informačná plocha je väčšia ako 20 m2.Najväčšou informačnou plochou sa rozumie kolmý priemet jednej najväčšej informačnej plochy umiestnenej na reklamnej stavbe na zvislú rovinu podľa projektovej dokumentácie predloženej stavebnému úradu.Novelou stavebného zákona (zák. č. 293/2014 Z. z. účinná od 2.1.2015) sa reklamné stavby na ktorých najväčšia informačná plocha je menšia ako 3 m2 zaradili do kategórie drobných stavieb, na ktoré postačuje ohlásenie.Ohlásenie stavebnému úradu znamená, že stavebník je povinný uskutočnenie drobnej reklamnej stavby vopred písomne ohlásiť stavebnému úradu.Uskutočňovať drobnú reklamnú stavbu môže stavebník len na základe písomného oznámenie stavebného úradu, že proti jej uskutočneniu nemá námietky, v lehote do jedného roka od jeho doručenia, pokiaľ stavebný úrad neurčí inak.Podať ohlásenie reklamnej stavby je oprávnený vlastník pozemku (objektu) alebo ten, kto má iné oprávnenie užívať pozemok (objekt) na požadovaný účel.Podať ohlásenie reklamnej stavby je oprávnená fyzická osoba, alebo právnická osoba, ktorá má písomnú dohodu s vlastníkom stavby či pozemku, alebo s tým, kto má časovo neobmedzené právo užívať stavbu resp. pozemok, na ktorom sa má reklamná stavba umiestniť. Reklamné stavby podľa bodu b) a c) je možné zrealizovať len na základe stavebného povolenia.Reklamné stavby nevyžadujúce stavebné povolenie ani ohlásenie stavebnému úradu sú tie, ktorých má najväčšia informačná plocha veľkosť do 1,2 m2, umiestnených na stĺp verejného osvetlenia alebo na stĺp trakčného vedenia, ak nezasahujú do prejazdného profilu pozemnej komunikácie ani do priechodového prierezu dráh, no so súhlasom správcov, vlastníkov a dopravného inšpektorátu. Súvisiace predpisy: §55 a 57 zákona č. 50/1976 Zb. (stavebný zákon) v znení neskorších predpisov, § 5 vyhlášky č. 453/2000 Z. z.Doba vybavenia ohlásenej reklamnej stavby je 30 dní od podania ohlásenia.Poplatok: 30 € (zaplatiť v pokladni Mesta Leopoldov alebo na účet mesta) Ohlásenie prác na odstránení poruchy Slúži len pre správcov jestvujúcich inžinierskych sietí.Tlačivo: Ohlásenie prác na odstránení poruchyKontaktná osoba: Ing. Silvia Grossová referent životného prostredia, t. č. 033/7342207silvia.grossova@leopoldov.sk Zverejnené 24.9.2015Aktualizované 9.10.2015